TKASKISTEN KAUPUNKI	PÖYTÄKIRJANOTE
Pykälä
KAUPUNGINHALLITUS	15.01.2008	2
3 t aGol.
KH 2 § Lausuntopyyntö oikeusministeriön työryhmän mietinnöstä Käräjäoikeusverkoston kehittämi‑
nen
Valmistelija kaupunginsihteeri Margit Kaseva:
Oikeusministeriö on pyytänyt Kaskisten kaupungin lausuntoa oikeusministeriön työryhmän mietinnöstä Käräjäoikeusverkoston kehittäminen (Työryhmämietintö 2007:12). Lausunto pyydetään toimittamaan oikeusministeriöön viimeistään 31.1.2008.

Työryhmän tehtävänä oli laatia ehdotus uudeksi käräjäoikeusverkostoksi siten, että kussakin maa-kunnassa olisi 1 – 3 käräjäoikeutta, jolloin koko maassa olisi 25 – 30 käräjäoikeutta nykyisten 54 käräjäoikeuden sijasta.

Työryhmä ehdottaa, että Suomessa olisi tulevaisuudessa 25 käräjäoikeutta. Tavoitteina oli, että joka käräjäoikeudessa olisi yli 100.000 asukasta ja vähintään 10 tuomaria. Kussakin maakunnassa olisi pääosin yksi käräjäoikeus, poikkeuksina Lapin maakunta ja Uusimaa.

Ehdotuksen mukaan käräjäoikeuden toimipaikkoina olisivat 25 pääkansliaa, 5 sivukansliaa ja 30 istuntopaikkaa.

Pohjanmaalle muodostettaisiin ehdotuksen mukaan yksi käräjäoikeus, eli Mustasaaren ja Vaasan käräjäoikeudet yhdistettäisiin Vaasan käräjäoikeudeksi, jonka asukasmäärä olisi 174 211.

Työryhmän ehdotuksen mukaan kaksikielisiä käräjäoikeuksia muodostuisi kandeksan. Kaksikielisistä käräjäoikeuksista Vaasan käräjäoikeudessa väestön enemmistökielenä olisi ruotsi ja muissa käräjäoikeuksissa suomi.

Mustasaaren käräjäoikeuteen kuuluvat nyt Kaskinen, Korsnäs, Kristiinankaupunki, Kruunupyy, Luoto, Maalahti, Mustasaari, Närpiö, Oravainen, Pietarsaari, Pedersöre, Uusikaarlepyy, Vöyri-Maksamaa. Väestön määrä on 99.236 asukasta. Nykyiseen Vaasan käräjäoikeuteen kuuluvat Vaasan lisäksi Isokyrö, Laihia ja Vähäkyrö.

Pohjanmaalle jäisi pääkanslia Vaasaan ja Pietarsaaren ja Kristiinankaupungin sivukansliat lakkautettaisiin. Pietarsaaressa ja Kristiinankaupungissa toimisivat jatkossa käräjäoikeuden erilliset istuntopaikat. Henkilökunta Pietarsaaren ja Kristiinankaupungin sivukanslioista voi siirtyä heti Vaasan oikeustaloon.
Päätösehdotus (M.S.)
Kaupunginhallitus esittää lausuntonaan oikeusministeriöle sen työryhmämietinnöstä 2007:12 seuraavaa:
- Esitettyyn Mustasaaren ja Vaasan käräjäoikeuden yhdistämiseen Vaasan käräjäoikeudeksi ei Kaskisten kaupungilla ole huomautettavaa. Kaksikielinen käräjäoikeus turvaa palvelut molemmille kieliryhmille.
- Käräjäoikeuden sivukanslian lopettamista Kristiinankaupungissa ei pidetä hyvänä ratkaisuna. Sivukanslia ja istuntopaikka tulisi säilyttää Kristiinankaupungissa, koska etäisyydet alueeltamme käräjäoikeuden kansliaan muodostuvat muutoin kohtuuttomiksi.

Kaupunginhallitus

päätti hyväksyä päätösehdotuksen.

p r
KASKISTEN KAUPUNKI KAUPUNGINHALLITUS

PÖYTÄKIRJANOTE
Pykälä 15.01.2008	2

Kunnallislaissa säädetyllä tavalla 21.1.2008 nähtäväksi asetetusta pöytäkirjasta kirjoitetun otteen oikeaksi todistaa Kaskisten kaupungin hallintotoimistossa 21.1.2008